《同刘伯善赋觉慈寺玉壶冰泉》
元代·吴景奎

古寺寒泉霜雪冷，一泓澄碧绝埃氛。琼浆自注冰壶满，石眼疑埃玉井分。

夜落天光常浸月，晓腾秋气欲成云。水符乞与山僧调，供给茶铛日与君。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为埃事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。